RESOLUCIÓN do 15 de xullo de 1997, da Dirección Xeral de Ordenación Educativa e de Formación Profesional, pola que se conceden axudas para o desenvolvemento de proxectos educativos conxuntos no marco do Programa Sócrates, Lingua, Acción E, realizados entre o 1 de xullo de 1997 e o 20 de decembro de 1997.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/1997

Por orde da Consellería de Educación do 10 de febreiro de 1997 (DOG do 7 de marzo), convocáronse axudas para o desenvolvemento de proxectos educativos conxuntos no marco do Programa Sócrates, Lingua, Acción E.
De conformidade co disposto no apartado décimo da citada orde,
RESOLVO:
Primeiro.-Adxudicar axudas, pola contía que se indica, para a realización de intercambios, encontros escolares e visitas preparatorias desenvolvidas entre o 1 de xullo de 1997 e o 20 de decembro de 1997, ós centros que figuran relacionados no anexo I. Non quedan centros en listas de espera nin hai excluídos.
Segundo.-O libramento das axudas ós centros realizarase a través da Axencia Nacional Sócrates. A dita axencia enviará a cada un dos centros seleccionados o modelo de contrato elaborado pola Comisión Europea. Este documento deberá ser cuberto e asinado polo director do centro e remitido posteriormente á Axencia Nacional Sócrates.
Terceiro.-Unha vez recibidos os fondos da Comisión Europea, a Axencia Nacional Sócrates iniciará a tramitación para efectua-lo libramento das cantidades correspondentes a cada un dos centros seleccionados, de acordo co establecido nos contratos asinados polos ditos centros.
Cuarto.-De acordo coa normativa vixente, os beneficiarios deste tipo de axudas quedan obrigados a:
1. Comunicar, se é o caso, a obtención de subvencións ou axudas para a mesma finalidade de calquera administración ou ente público ou privado, nacional ou internacional.
2. Someterse ás actuacións de comprobación que, se é o caso, poida efectua-la Consellería de Educación e Ordenación Universitaria, así como a Axencia Nacional Sócrates e a Comisión Europea.
3. Xustifica- lo correcto investimento das axudas recibidas mediante a presentación da seguinte documentación:
3.1. Memorias.
Os centros beneficiarios enviarán a memoria descritiva do proxecto educativo conxunto (PEC), cunha extensión máxima de 25 folios. A dita memoria reflectirá o grao de cumprimento dos obxectivos programados, o número de alumnos participantes e a avaliación das actividades levadas a cabo, incluíndo elementos de análise por parte dos alumnos. Poderá xuntarse material audiovisual.
Os centros beneficiarios de visita preparatoria deberán elaborar unha breve memoria, estas deberán remitirse á Dirección Xeral de Ordenación Educativa e de Formación Profesional (Edificio San Lázaro 107. 15771 Santiago de Compostela), especificando Programa Sócrates, Lingua, Acción E, no prazo dun mes desde a finalización da actividade.
3.2. Xustificación económica.
3.2.1. Certificado do director do centro que exprese que quedou cumprida a finalidade que motivou a concesión da axuda.
3.2.2. Certificación do consello escolar sobre a aplicación dada á axuda recibida, que substituirá
os xustificantes orixinais, que quedarán en poder dos centros á disposición do Tribunal de Contas e da Intervención Xeneral da Administración do Estado para a realización das comprobacións oportunas no ámbito das súas respectivas competencias.
3.2.3. Ficha financeira segundo o modelo que a Axencia Nacional Sócrates enviará ó centro seleccionado xunto co contrato.
A citada documentación deberá remitirse á Axencia Nacional Sócrates (Bravo Murillo 38. Madrid 28015).
Quinto.-A non xustificación da axuda percibida conforme o disposto nestas bases implicará o reintegro á Axencia Nacional Sócrates das cantidades non xustificadas e as esixencias dos xuros de demora, sen prexuízo das responsabilidades administrativas en que poida incorrer conforme os artigos 81 e 82 da vixente Lei xeral orzamentaria na súa nova redacción dada pola Lei 31/1990, do 27 de decembro.
Sexto.-Calquera alteración das condicións tidas en conta para a concesión das axudas e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución da concesión.
Sétimo.-Contra a resolución de adxudicación, os centros interesados poderán interpoñer no prazo dun mes recurso ordinario ante o conselleiro de Educación e Ordenación Universitaria.
Oitavo.-A presente resolución entrará en vigor o día siguiente ó da súa publicación no Diario Oficial de Galicia.
Santiago de Compostela, 15 de xullo de 1997.
José Luis Mira Lema
Director xeral de Ordenación Educativa
e de Formación Profesional
ANEXO I
Relación de beneficiarios das axudas e contía
Proxectos educativos conxuntos
Centro escolar
Localidade
Provincia
ECUs
País
Centro asociado
IB Lucus Augusti
Lugo
Lugo
6240
Dinamarca
Skive Gymnasium. Skive.
IB Alfredo Brañas
Carballo
A Coruña
7050
Italia
I. Tec. Pío de la Torre
IB Eduardo Pondal
A Coruña
A Coruña
7050
Italia
I. M da Passano/I.C. Darwin
IES San Cibrao
San Cibrao.Cervo
Lugo
6510
Inglaterra
Prince William School
Escola Oficial de Idiomas
Pontevedra
Pontevedra
10806
Suecia
Brinellsklan. Fagersta
IES Ribeira do Louro
O Porriño
Pontevedra
4700
Inglaterra
Kent College
Visitas preparatorias
Centro escolar
Localidade
Provincia
ECUs
País
Centro asociado
IES Isidro Parga Pondal
Carballo
A Coruña
1400
Francia
Lycée Pierre de Courbertin
IESP Cangas
Cangas
Pontevedra
1600
Inglaterra
The Dearne High School
IB Alfredo Brañas
Carballo
A Coruña
1600
Italia
I. Piu La Torre
IB R. Oriental do Uruguay
Vigo
Pontevedra
800
Italia
Liceo Annesso Convitto
Tolomei
IES Isidro Parga Pondal
Carballo
A Coruña
1600
Italia
Liceo Scientífico Nicola
Copernico
5483